Curriculum Domènec Puig | Maria Jose Figueras\nCandidat a Vicerector de Programació Acadèmica i Docència\nÀrea d’Arquitectura i Tecnologia de Computadors. Departament d’Enginyeria Informàtica i Matemàtiques.\nEscola Técnica Superior d’Enginyeria.\nNascut a Reus el 1968, es va llicenciar i doctorar en Informàtica a la Universitat Politècnica de Catalunya (UPC) el 1992 i el 2004, respectivament. El 1992 es va incorporar al Departament d’Enginyeria Informàtica i Matemàtiques de la URV, on és catedràtic d’universitat des del 2017. Des de l’any 2013 dirigeix l’ETSE.\nDes del 2006 és investigador principal del grup de recerca de Robòtica i Visió Intel·ligents de la URV. Les seves línies de recerca són processament d’imatges, reconeixement de patrons, visió per computador, anàlisi d’imatges mèdiques, aprenentatge automàtic, models de percepció, anàlisi d’escenes, robòtica mòbil i robòtica assistencial social.\nEl Dr. Puig ha participat com a investigador en més de 35 projectes de recerca relacionats amb els seus temes d’interès, finançats per administracions públiques (autonòmiques, estatals i europees). Així, ha estat investigador principal en 22 projectes i també ha participat en més de 25 contractes, acords o projectes d’R+D+I amb administracions o entitats públiques o privades, dels quals ha estat l’investigador principal en 23.\nPel que fa a publicacions, en té més de 150 sumant revistes especialitzades, capítols de llibres i conferències. Entre aquestes publicacions, més de seixanta en revistes indexades en el Journal Citation Reports de l’ISI Web of Knowledge. Cal destacar les publicacions en algunes de les revistes internacionals més prestigioses del seu àmbit: IEEE Transactions on Pattern Analysis and Machine Intelligence, International Journal of Computer Vision, IEEE Transactions on Image Processing, Pattern Recognition, Computer Methods and Programs in Biomedicine, Image and Vision Computing i Computer Vision and Image Understanding.\nÉs investigador principal del projecte europeu GABLE, finançat per la Comissió Europea dels del programa marc Horitzó 2020, i també forma part de l’equip investigador del projecte europeu SOCATEL. A més, ha estat investigador principal a la URV del projecte GAME-ABLING, finançat per la Unió Europea dins del VII Programa marc.\nRecentment ha liderat els projectes P-BreasTreat i IA-BioBreast, finançats pel Govern espanyol. Aquestes recerques pretenen desenvolupar mètodes de visió per computador per ajudar a diagnosticar el càncer de mama a partir de l’anàlisi d’imatge mèdica.\nHa dirigit nou tesis doctorals en els últims anys (sis amb menció europea o internacional), relacionades amb els seus temes d’interès en robòtica, visió per computador, processament d’imatges i reconeixement de patrons.


"El Sàhara Occidental és força ric en recursos naturals i és més fàcil traure-li'ls a un dictador que a un poble sobirà" | L'Accent - Informació i comunicació popular dels Països Catalans\nJordi González, Fran López i Carmen Dolz són els activistes que, juntament a dos jóvens saharians (també a la foto), van fer una vaga de fam de 48 hores per exigir l’alliberament de presos polítics saharians de la presó marroquina de Salé, a prop de Rabat. Les tres persones formen part de l’associació Sáhara Acció amb seu a Silla (l’Horta sud) i fa temps que tracten d’ajudar des del País Valencià al poble del Sàhara Occidental per lluitar pels seus drets. Van realitzar la vaga a València, davant de la delegació del govern espanyol, entre el matí del dimarts 29 novembre i el matí del dijous 1 de desembre i estigué coordinada a nivell estatal.\nPer què estan a la presó els 23 activistes saharians? Quines condicions pateixen a la presó marroquina?\nFran: Aquestes persones van entrar a la presó marroquina de Salé arran del desmantellament del campament de Gdeim Izik a Al-Aaiun ara fa una any simplement per manifestar-se reclamant els seus drets com a persones i com a poble.\nCarmen: Els presos polítics van encetar una vaga de fam ara fa més d’un mes perquè el seu estat físic és greu i les condicions d’internament molt i molt dures. Però no és la primera vaga, en l’any que duen és la quarta.\nF: És important remarcar que encara que històricament sempre hi ha hagut dones empresonades (embarassades, dones grans…) ara no n’hi ha. Això sí, els 23 presoners que estan fent vaga de fam estan patint el que és una tònica general des de fa anys a les presons marroquines: danys físics, aliments en mal estat, manca d’atenció mèdica… I per suposat les autoritats penitenciàries no s’han preocupat el més mínim per saber com estan els presoners o preguntar si necessiten alguna cosa.\nHi ha hagut denúncies de tortures?\nC: Moltíssimes, però l’Estat marroquí no ha investigat cap i impedeix que les denúncies isquen a la llum, encara que hi ha organitzacions que lluiten perquè els drets humans es respecten i les denúncies s’investiguen.\nF: A més, no només són les tortures sinó que també s’han enregistrat desaparicions forçoses de fins a deu anys i cel·les on convivien persones vives i mortes, entre d’altres. De totes maneres, és important el trencament del bloqueig informatiu perquè hi ha exemples en els quals s’han mostrat a nivell internacional fotos o documents de les vexacions i açò ha fet que s’alliberen presoners polítics o que es milloren les condicions del confinament, encara que el Marroc ho fera puntualment i per rentar-se la cara. I per això nosaltres som ací.\nPer què heu triat aquest tipus d’acció, per què una vaga de 48 hores coordinada entre diverses ciutats (Palma, Santa Cruz de Tenerife, Granada)?\nF: Tenim dos objectius clars: mostrar la nostra solidaritat amb els presoners en vaga de fam, perquè això els dóna molta força i ànims i, ja que ens és molt difícil protestar a territori saharià o marroquí, perquè se’ns expulsa, intentem trencar el bloqueig informatiu des d’ací. Que se’n parle i que hi haja cada volta més persones que tinguen coneixement de la situació que pateix el poble saharià. Creiem que és això el que més pot pressionar al govern espanyol.\nCom creieu que reaccionarà el govern del Marroc a l’acció que dugeu a terme?\nF: Creiem que les autoritats marroquines no faran absolutament res, com han fet fins ara. Els han tingut un any empresonats sense juí previ, ara estan esperant un juí militar i mentrestant els presoners estan fent una vaga de fam d’un mes… Valorem que només hi haurà algun moviment si el govern espanyol fa pressió directa al seu homòleg alauita. Així, la nostra acció vol pressionar l’executiu espanyol perquè faça vàlida la responsabilitat que té amb el poble saharià, no volem que facen tractes amb dictadors.\nPer què el govern espanyol no fa, ni ha fet, cap moviment en la direcció que reclameu? Quins interessos hi té?\nC: Fonamentalment per una qüestió econòmica. El Sàhara és força ric en recursos naturals i és molt més fàcil traure-li’ls a un dictador que a un poble sobirà, per això prefereixen tractar amb el Marroc i que el Sàhara Occidental estiga ocupat.\nF: Sobretot en fosfats i la pesca, encara que també hi ha una miqueta de petroli i fins i tot es comercia amb la sorra del desert que s’usa al nostre país per a la construcció.\nJordi: També hi ha un factor geoestratègic. De tot el nord d’Àfrica (Algèria, Tunísia, Líbia i Egipte) el Marroc és el país amb el qual l’Estat espanyol té una relació més estreta, ja que li serveix de punt d’entrada en molts aspectes al nord del continent. A més, no sols hi ha el suport de l’Estat espanyol, sinó també del francès i dels EUA.\nCreieu que les reformes constitucionals aprovades al Marroc al juliol i les eleccions del 25 de novembre canviaran la situació del Sàhara?\nF: Les reformes no suposen cap tipus de canvi per a la situació del Sàhara Occidental. Quant a les eleccions del novembre, trobe que l’abstencionisme dóna força sobretot al moviment del 20 de febrer el qual és molt potent, fins i tot se l’ha reprimit amb morts i empresonaments.\nC: Mentre Mohammed VI estiga al poder com a dictador no hi ha canvi possible.\nF: Les reformes s’han realitzat per vendre a nivell internacional que davant la Primavera Àrab [revoltes populars dels països musulmans de principi de 2011] el Marroc és un món a banda, que és una democràcia molt avançada, etc. Però en realitat no canvia absolutament res.\nHi ha moltes persones, sobretot dins d’organitzacions d’esquerra, que defensen clarament el dret d’autodeterminació del Sàhara Occidental, però que no ho fan (o ho fan tímidament) amb nacions ocupades per l’Estat espanyol o d’altres Estats. A què creieu que es deu açò?\nF: Crec que aquestes persones tenen un diferent posicionament perquè el conflicte es dóna al país on hi viuen, al seu país. Exemples com el País Basc on demanen els seus drets tenen tanta legitimitat com qualsevol altre indret, però pareix que hem arribat a un moment de la Història on tot està tancat i tot és inamovible. Això fa que hi haja una certa por o reserva a parlar del dret a autodeterminació.\nJ: Potser una de les causes també és la violació contínua dels drets humans que pateix el poble saharià. És clar que si files més prim també als pobles basc, gallec o català hi poden haver violacions dels drets humans, però en el cas del Sàhara Occidental la violència que s’exerceix és molt més brutal, l’emergència democràtica és major. Encara que com he dit, la manera de valorar la repressió i qualificar-la com a menor o major és totalment subjectiva…\nEl suport als saharians en vaga de fam és una campanya que tindrà més accions en el futur o s’acaba ací?\nC: Pensem fer moltíssimes més accions fins que això se solucione. Concretament l’associació Sáhara Acción es dedica i es dedicarà a recaptar diners per ajudar als territoris ocupats i a les famílies dels presos polítics i també a la conscienciació de la població valenciana.\n‘Els gestors de la cosa pública han pervertit les paraules ‘economia social, participació ciutadana’ Toni Valero, fundador de la Koordinadora de Kol·lectius Park Alosa.\n‘Tenim tres principis irrenunciables: la defensa i promoció de la llengua i la cultura popular, l’antifeixisme i l’ecologisme’ José Luis, Mercè S., Fernanda, Mercè P., Santi, Negre, Mercè M., i Carles són membres de CA BASSOT.\n‘És natural que els primers llocs on s’actuï siguin els més propers i amb els quals hi ha més afinitats’ Josep Romeu, cantautor.\nCategoria: L'Entrevista Visualitzacions: 1916\nA. Gaya (Quico el Célio): "El nostre projecte no és de temporada"


Resultats de la cerca en la col·lecció Enginyeria Tècnica Agrícola. Explotacions Agropecuàries (ETAEA)\nTítol: Projecte de reg per degoteig en una plantació de 5,25 ha de vinya a Can Macià (T.M. d’Òdena, comarca de l’Anoia)  Autors: Torras Carbó, Berta Data: 2008-06\nTítol: Projectes d’adaptació a la nova normativa de benestar animal per a truges reproductores en una explotació situada al T.M. de Les Masies de Voltragà (Osona)  Autors: Collell Serra, Abel Data: 2008-09\nTítol: Repercussions d’un tràfic forçat o lliure sobre el consum i pauta d’ingestió del vaquí lleter amb un sistema de munyida robotitzada  Autors: Molas i Fornell, M. Quar Data: 2008-05\nBenejam Vidal, Joan (1)\nCarabús i Flores, Anna (1)\nCollell Serra, Abel (1)\nFreixas Martínez, Laia (1)\nIsach Soler, Jordi (1)\nMasdeu Solà, Joan (1)\nMolas i Fornell, M. Quar (1)\nPlanas Puig, Anna (1)\nTorras Carbó, Berta (1)\nViladecans Rodríguez, Anna (1)\nAgricultural pests -- Control (2)\nApple tree -- Breeding (1)\nApple tree -- Diseases and pests (1)\nBestiar lleter -- Alimentació (1)\nBestiar lleter -- Productivitat (1)\nBestiar oví -- Cria i desenvolupament (1)\nBestiar oví -- Indústria i comerç (1)\nDairy cattle -- Feeding and feeds (1)


Test de control: constarà de qüestions teòriques i problemes corresponents als temes tractats fins el moment. Activitat no recuperable. Es valorarà el correcte plantejament de la resolució de problemes, la descripció completa de les condicions de reacció, el coneixement dels mecanismes de reacció i de l'estereoquímica i el correcte plantejament retrosintètic per la síntesi de compostos orgànics. 25\nAnàlisi i estudi de casos/lectura de text: es repartiran articles originals en llengua anglesa relacionats amb el temari del curs, que es treballaran en grups de 4 o 5 estudiants. Posteriorment es farà una exposició oral on cada estudiant comentarà al grup classe la part del treball que se li ha assignat contestant preguntes que se li puguin formular. Activitat no recuperable. Es valorarà la comprensió de l'article, la relació amb el temari, la claredat en l'exposició oral i la correcta resposta a les preguntes formulades. 15\nExamen final: constarà de qüestions aplicades i problemes de tot el temari Activitat recuperable. Es valorarà el correcte plantejament de la resolució de problemes, la descripció completa de les condicions de reacció, el coneixement dels mecanismes de reacció i de l'estereoquímica i el correcte plantejament retrosintètic per la síntesi de compostos orgànics. 60


Congreso de Chiapas aprueba licencia por tiempo indefinido a Luis Fernando Castellanos Cal y Mayor - Noticias de Chiapas\nInicio / Municipio / Congreso de Chiapas aprueba licencia por tiempo indefinido a Luis Fernando Castellanos Cal y Mayor\nCongreso de Chiapas aprueba licencia por tiempo indefinido a Luis Fernando Castellanos Cal y Mayor\n07/09/2018 Municipio, Principales Deja tu comentario 15 Views\nPrevious Rinde protesta Consejo Directivo de AMMJE Tuxtla para el periodo 2018-2020, encabezado por Beatriz Figueroa Córdova\nSiguiente Desmiente categóricamente PRI Chiapas que haya pedido renuncia a sus candidatas electas: Julián Nazar Morales\nLa descarga de energía de un rayo se drenó en instalaciones eléctricas de la Planta …\nPresidentas de Tapachula y San Cristóbal de Las Casas, y alcalde de Villaflores se suman a la iniciativa para donar… https://t.co/zWJCsSSgx59 horas ago\nEl mandatario recorrió este espacio que cuenta con 35 camas y áreas de triage, toma de muestras, hospitalización, c… https://t.co/AtEahgebxs9 horas ago\nDurante la Mesa de Seguridad, el gobernador reconoció la respuesta ciudadana al atender las medidas de sana distanc… https://t.co/JKwr5qVQ0p9 horas ago\nEl fiscal general entregó caretas protectoras faciales y gel antibacterial a personal de la FGE, SSyPC, Salud y Pro… https://t.co/ef93swopFe9 horas ago\nTuxtla Gutiérrez, Chiapas. 07 de abril de 2020.- En la Mesa de Seguridad Estatal que todos los días encabeza el gob… https://t.co/10OX9YGCbF9 horas ago\nTuxtla Gutiérrez, Chiapas. 07 de abril de 2020.- La Secretaria de Protección Civil de Tuxtla Gutiérrez, Elizabeth H… https://t.co/mmB2fg7Cey9 horas ago


El Villarreal acumula tres derrotas consecutivas, ante Alavés y Betis en Liga, y frente al Olympique de Lyon en la Europa League.\nTrigueros pugna con Dani Torres. (Domenech Castelló - Domenech Castelló / EFE)


Què significa estimar? Una definició més enllà del sentimentalisme - Quadern del sherpa\nQuè significa estimar? Una definició més enllà del sentimentalisme\nMentre no descobreixis el veritable significar de l’amor, la teva vida s’omplirà de dolor. Mentre continuïs ignorant el seu significant, més t’allunyaràs de l’amor.\nQuan no coneixem el veritable significat d’alguna cosa, ens equivoquem i això implica dolor. Per això es tan important descobrir el veritable significat de les paraules. No perquè siguin paraules, sinó perquè guien la nostra conducta: actuo tal com comprenc el món.\nI tu, t’animes a descobrir el veritable significat de l’amor?\nJUTJAR PELS RESULTATS\nSovint em pregunten: com puc saber si vaig en la direcció correcta? Com puc saber que no m’estic equivocant? La resposta és ben senzilla: observa els resultats que estàs obtenint.\nLa nostra acció sempre genera resultats: interns i externs. Observar-los ens dirà si la nostra acció és suficientment sàvia. També en el tema de l’amor!\nQuan el nostre interior s’omple de pau i al nostre voltant hi ha harmonia, significa que estem en el bon camí. Si, en canvi, apareix el sofriment i les dificultats externes, ens mancarà coneixement!\nAixò també és aplicable a l’amor: si pateixes, no estimes. Pots tenir dependència, sentiments intensos, gelosia… però no amor! Els resultats parlen per si mateixos.\nQUÈ SIGNIFICA REALMENT “AMOR”?\nMalgrat les pel·lícules de Hollywood i les cançons romàntiques s’hagin entestat en fer-nos creure que l’amor és un sentiment, afirmo textualment que l’amor NO és un sentiment. aquesta creença només és un mite, un error i, com qualsevol error, ens portarà al sofriment.\nEn realitat, estimar significa prendre la decisió ferma de recolzar i buscar el màxim bé de les persones que estimem. No importa si la persona em desperta unes emocions positives o negatives. L’important, des de la perspectiva de l’amor, és que hagi decidit buscar el seu màxim bé.\nL’amor és, sens dubte, una decisió. Perquè, al marge de què pugui sentir quelcom desagradable per una persona, l’amor implica seguir buscant el màxim bé pels altres i per a mi. És a dir, l’amor fuig de l’automatisme dels sentiments per perseguir, conscientment, el bé propi i l’aliè, independentment de les emocions i els sentiments que ens desperti.\nEvidentment, estimar no és quelcom fàcil: necessitem entrenament i aprenentatge, ja que tenim la tendència d’actuar en funció del que sentim… però si actuo des de la por, l’odi, la ràbia o la impotència seré incapaç d’estimar! Sí, aprendre a estimar implica domesticar el nostre interior: un gran aprenentatge!\nA més a més, viure creient que l’amor és un sentiment ens impedeix ser lliures. La nostra capacitat d’estimar es veu reduïda a allò què sentim o a allò que ens desperta l’exterior. Ens convertim en una fulla que es deixa endur pel vent, sense rumb, sense capacitat d’actuar per la nostra voluntat: sempre depenent del que ens despertin, al marge de la nostra voluntat, del nostre interior.\nNINGÚ POT DONAR-TE AMOR\nSi no saps alemany, no pots parlar-lo. Si no saps matemàtiques, no pots resoldre operacions. Si no saps anar en bicicleta, no pots conduir-ne una. Té lògica, veritat?\nDoncs, si no tens amor, tampoc pots compartir-lo amb els altres. Algunes persones esperen, erròniament, que els altres els donin amor. Però això és impossible: només tu pots despertar aquesta capacitat a dins teu. Un cop la despertis, no t’importarà com sigui l’exterior: podràs estimar de forma incondicional. I com es desperta? Prenent la decisió ferma de buscar, sempre, el màxim bé en tot moment i en qualsevol lloc.\nQuan ets capaç de prendre aquesta decisió, l’exterior deixa de dictaminar la teva conducta i estimes. Ets lliure d’actuar al marge dels teus sentiments. Llavors descobreixes que el teu interior està ple d’amor i pots compartir-lo amb els altres. No els dones amor, ja que l’amor neix de l’interior de cadascú, però sí comparteixes el teu amor amb les altres persones.\nPer tant, la idea fonamental és deixar de buscar l’amor en l’exterior i intentar cultivar-lo en l’interior. Així podrem convocar-lo voluntàriament a la nostra vida en lloc de pidolar-lo a l’exterior.\nL’AMOR ÉS UNIVERSAL\nÉs imprescindible adonar-se que l’amor implica comprendre que cada persona sempre fa el que pot. No importa qui sigui, o fins i tot com actuï, sempre podem recolzar-lo perquè sigui feliç: això és amor.\nSer capaç d‘estimar al marge de la forma, sabent que totes les coses i tots els ésser compleixen una funció: això és amor. Respectar el ritme d’aprenentatge de cadascú i desitjar-li que sigui feliç, malgrat no comparteixi la seva manera d’actuar: això és amor.\nAixí estem vivint l’amor universal. Es tracta d’estimar pel simple fet d’estimar, d’estimar a l’amor mateix, universalment: al marge de les formes que prenguin les persones o les circumstàncies.\nALLUNYAR-SE DEL SENTIMENTALISME\nCom més seguim les instruccions errònies, pitjor és el resultat. Això és el que succeeix amb l’amor, ja que esperem que siguin els altres els qui ens el donin, o esperem a tenir sentiments agradables per poder estimar. Si continuem partint d’aquestes premisses errònies, la nostra vida s’omplirà de sofriment\nPer aquesta raó, t’animo a verificar que quan ets capaç de mirar amb comprensió cap als altres, al marge dels sentiments que despertin en el teu interior, t’omples de pau i amor… i, curiosament, els teus sentiments s’alineen amb l’amor!\nEt demano que comprovis que, quan estimes de manera universal i cultives l’amor internament per compartir-lo amb els altres, la teva vida s’omple d’amor.\nObserva com, quan esperes que siguin els altres els qui et donen amor, l’amor pot, o no, arribar. Al contrari, quan ets tu qui el cultiva en el teu interior, sempre el tens a la teva disposició.\nL’amor, entès d’aquesta manera, et permet estimar qualsevol persona al marge del seu color de pell, de la seva religió o les seves costums, perquè les recolzes en el seu aprenentatge i els desitges que siguin felices. Conseqüentment, la pau i l’amor floreixen dins teu. En canvi, quan l’entens erròniament, a dins teu només hi haurà dolor i sofriment.\nSignificat erroni de l’amor: Sentiment intens de l’ésser humà que, partint de la seva pròpia insuficiència, necessita i busca l’encontre i la unió amb un altre ésser.\nSignificat per a una vida més conscient: L’amor és la decisió de recolzar el meu màxim bé i el dels altres. L’amor apareix a l’interior i pot dirigir-se a qualsevol persona i circumstància.\nPublicat el Octubre 9, 2017 Autor Daniel Gabarró\n2 pensaments quant a “Què significa estimar? Una definició més enllà del sentimentalisme”\nAntoni Valls Amigó ha dit:\nOctubre 12, 2017 a les 9:29 am\nRealment aquesta forma d’explicar que significa l’Amor es excepcional.\nComprendeu-ho en tota la extensió es meravellós.\nGracies, gracies, gracies Daniel.\nJuny 22, 2018 a les 9:29 pm\nM’ha semblat acertada aquesta manera d’explicar què significa estimar.\nPosar-ho en pràctica ha de ser una bona manera de viure i deixar viure..\nAnterior Entrada anterior: La situació a Catalunya: reflexions\nSegüent Entrada següent: JO ET DESITJO… BON NADAL!


lila és el color que porto: El día que desaprendí a pintar\nEl día que desaprendí a pintar\nL’altre dia vaig veure aquest anunci per la tele:\nI em vaig horroritzar.\nNo perquè sigui un anunci d’un banc, no pas. Sinó pel concepte que es té d’art. Sincerament, el que em transmet és total incompetència i una visió artística de fa dos segles. I això és un habitual, és com si des dels segons “ismes” fins ara no s’hagi creat art, o que el que s’anomena art no ho sigui. Aquest anunci es pot entendre de dues maneres: que el realisme en el retrat és el màxim dins l’aprenentatge artístic, que és el correcte, el que s’ha d’APRENDRE i en canvi, que l’abstracció és resultat d’un desaprenentatge, d’un no pensar, fer quatre gargots i a veure que surt; o bé, que el realisme en el retrat és sinònim de rectitud i ordre, de quelcom imposat i d’aprés, és a dir, ensenyat i així convidant-nos a deixar-nos anar i entenent l’abstracció com a quelcom sense ordre ni sentit, sense intencionalitat ni pensament. I en ambdós casos el missatge és un insult a l’art i mostra una desconeixença i un passotisme lamentables. És indignant.\nDesaprendre a pintar, comporta que primer n’has d’aprendre. Es pot aprendre a pintar? Creieu veritablement que es pot aprendre a pintar? Evidentment que et poden ensenyar la tècnica, la correcte utilització dels colors, la perspectiva...Et poden ensenyar a pintar un bodegó a la perfecció i tothom es meravellarà perquè “sembla se veritat” o “sembla que sigui una fotografia”. Sabeu que? Me’n enric de tot plegat! Si això és saber pintar, estem pitjor del que pensava. I no li vull treure cap mèrit eh! Has d’haver aprés molt per tindre una tècnica tant bona i ser capaç de copiar tant bé la realitat. La mimesis que deia Aristòtil. Hi ha artistes que admiro per la gran tècnica que demostren, tècnicament són brutals – cosa que jo no – però només tècnicament. I si encara entenem art com quelcom produït per mitjà de l’aristotèlica techné realment tenim un greu problema.\nEstà molt bé tindre bona tècnica, és una gran base, però hi ha tot un món més enllà. Són obres buides, simples copies de la realitat, sense pensament, sense intencionalitat, sense personalitat. Si l’abstracció és entesa conseqüència d’un desaprenentatge, o simplement quatre gargots sense INTENCIÓ és que som un veritables ignorants. I dic abstracció perquè és el que surt a l’anunci, però d’igual manera es poden incloure totes les avantguardes i tot l’art contemporani. Per això molta gent prefereix Dalí, a Picasso; perquè malgrat no entenen a Dalí s’apropa més a allò conegut.\nL’art va més enllà de la tècnica. L’art és sentiment, és ingeni, és imaginació, és desesperació, és bogeria. L’art és bellesa i lletjor, l’art és una sensació, un pessigolleig que t’aïlla de la resta, l’art és pensament, intencionalitat, l’art és un discurs, una expressió, és un medi, és un llenguatge. I això no es pot aprendre, això és innat.\nQue li diguin a Kandinsky que la seva obra era desaprendre! Ja! Kandinsky a part de ser un dels pares de l’abstracció fou un teòric obsessiu de l’art i de la seva pròpia obra. Per Kandinsky el criteri més important de l’activitat artística era “la necessitat interior”. Que li diguin a Duchamp que la seva obra no tenia ni discurs ni intenció. Que li diguin Rothko que el seu art eren quatre taques! Rothko! No s’entén realment un Rothko fins que no el tens al davant i no parlo en foto, no. Has d’haver vist un Rothko en directe per sentir el que et volia transmetre. He vist gent plorant davant d’un Rothko, és sensitiu, impactant. Que li diguin a Matisse que s’equivocava a l’hora de triar els colors! Que li diguin a Warhol que només feia retrats – si, retrats – de personatges famosos! Aleshores no entenem pas que és i representa el Pop Art! . Que li diguin a Malevich que la seva obra, on aplica la seva extensa tesi sobre l’art, no ho és! Que li diguin a Pollock que la seva obra era buida i fruit de l’atzar. Els anys que li va costar a Pollock arribar al dripping! Tot el pensament previ és brutal! Qui entengui un Pollock com a quatre gargots i ja està, no sap què és l’art. Qui pensi “això ho fa qualsevol” és dels que considera que el veritable art és la mimesis. Un ignorant.\nEn una societat tant avançada en molts aspectes és sorprenent com som tant tancats de ment a nivell artístic. Siguem més oberts de ment i no intentem buscar en l’art una còpia de la realitat. NO intenteu entendre’l, SENTIU-LO. Sentiu l’obra i després qüestioneu-vos què ens vol dir l’artista, quin pensament, quin raonament l'ha dut a fer el que ha fet, què ens vol transmetre, què vol reivindicar.\nOberts de ment, admireu a Manzoni, a Klee, Arp, Man Ray, mireu un Rousseau, Jeff Koons, Mondrian, Schiele, Grosz, Velde, Giacometti, Dubuffet, Bacon, de Kooning, Fontana, Hamilton, Jasper Johns, Rauschenberg, Wasselmann, Vostell, Jonathan Lasker...i tants i tants altres. I gaudint-ne, no busqueu un motiu de ser, gaudiu, ploreu, sentiu fàstic, pena, fins i tot indiferència, por o alegria, però SENTIU.\nAra torneu a mirar-vos l’anunci.\nPublicat per Jordina Estopà Masdeu a 19:59


BLOC DE LÓGICA 06 | 9789493247406 | VV.AA. | Llibres Parcir | Llibreria Parcir | Llibreria online de Manresa | Comprar llibres en català i castellà online\n/ BLOC DE LÓGICA 06\nVV.AA. VARIS Ref. 9789493247406 Altres llibres de la mateixa col·lecció Altres llibres del mateix autor Peso: 250 gr\nISBN / EAN : 978-94-93247-40-6


Un partit antisistema guanya les eleccions a Bulgària per un estret marge\nUn periodista es mor dies després de rebre una estomacada quan cobria l'Orgull LGTB a Geòrgia\tUn periodista es mor dies després de rebre una estomacada quan cobria l'Orgull LGTB a Geòrgia\nEls espanyols situen l'estat a la cua d'Europa en independència judicial\tEls espanyols situen l'estat a la cua d'Europa en independència judicial\nL'ex-primer ministre Borissov queda en segona posició amb una diferència de menys del 0,2%\nEl partit antisistema encapçalat pel presentador de televisió i cantant Slavi Trifonov ha quedat en primera posició en les eleccions fetes aquest diumenge a Bulgària. Amb el 99% del vot escrutat segons les autoritats electorals, l’ex-primer ministre Boiko Borissov ha perdut amb només una diferència del 0,2% dels vots. El partit de Trifonov, Existeix Tal Poble, ha tret el 23,9% dels vots, mentre que els conservadors de Borissov, un 23,7%. Per la seva banda, el Partit Socialista (13,5%) i el partit Liberal Anticorrupció Democràtic de Bulgària (12,6%) han quedat en tercera i quarta posició.\nAquestes són les segones eleccions fetes a Bulgària en tres mesos. A l’abril ja es van organitzar uns comicis, però Borssiov, l’ajustat guanyador en aquella cita, va ser incapaç de formar un govern de coalició. Amb els resultats oficials encara pendents, Trifonov ha assegurat que el seu partit no pretén formar un govern de coalició, però sí “assumir responsabilitat política” i proposarà al parlament un govern en minoria tot sol.\nAquestes són les primeres eleccions que Borissov perd d’ençà del 2009. El partit de Trifonov havia centrat la campanya a acusar la formació de Borissov de corrupció. A més, al juny la Tresoreria dels Estats Units va imposar sancions a diversos càrrecs del seu govern per corrupció.\nMés control electoral\nUna diferència en aquestes eleccions ha estat la instal·lació de màquines de votació a la majoria de col·legis electorals, per lluitar contra el frau. Segons ha informat el ministre d’Interior búlgar, Boiko Rachkov, més de nou-centes persones han estat detingudes aquestes últimes setmanes per haver intentat subornar votants, sobretot ens els barris més pobres. Els observadors internacionals han considerat que s’han respectat les llibertats fonamentals durant aquests darreres eleccions.


El Col·legi de Periodistes de Catalunya condemna les agressions als periodistes a la Universitat de Lleida\nEtiquetes: Col·legi de Periodistes de Catalunya, Llibertat d'informació, Universitat de Lleida, Violencia\nSimposi llibertat de premsa 2015. Visions internacionals\nMasana, María Dolores\nEnregistrament de les intervencions i la taula rodona sobre "Visions internacionals" de la llibertat de premsa. María Dolores Masana, periodista i membre de Reporteros Sin Fronteras s'encarrega de tractar el tema de "L'estat de la llibertat de premsa…\nEtiquetes: Col·legi de Periodistes de Catalunya, Joan Cal, Llibertat d'informació, María Dolores Masana, Simposi llibertat de premsa, Universitat de Lleida\nSimposi llibertat de Premsa 2016. Inauguració.\nPérez Oliva, Milagros\nDiscurs sobre la llibertat de premsa de la periodista Milagros Pérez-Oliva, encarregada d'oferir la conferència inaugural del Simposi sobre Llibertat de Premsa.\nEtiquetes: Col·legi de Periodistes de Catalunya, Joan Cal, Llibertat d'informació, Milagros Pérez Oliva, Simposi llibertat de premsa, Universitat de Lleida\nSimposi llibertat de premsa 2016. Llibertat de premsa i mitjans públics a Espanya.\nMelià, Montse ; Marzal, Javier; Prats, Carles; Arredondo, Joseba\nTaula rodona amb presència de periodistes per posar de manifest la situació de la llibertat de premsa als mitjans espanyols. S'expliquen casos de TVE, Canal 9 i EiTB, així com la tasca del Grup de Treball de Mitjans Públics del Col·legi de…\nEtiquetes: Carles Prats, Col·legi de Periodistes de Catalunya, comunicació audiovisual pública, Javier Marzal, Jesús Riverola, Joseba Arredondo, Llibertat d'informació, Montse Melià, Simposi llibertat de premsa, Universitat de Lleida\nSimposi llibertat de premsa 2016. Llibertat de premsa i mitjans públics a Europa.\nSantos, Luis Antonio; Kokosis, Babis ; Llorens, Carles; Bergés, Laura\nTaula rodona amb presència de periodistes europeus per posar de manifest la situació de la llibertat de premsa a Europa. A destacar els casos de Portugal i Grècia.\nEtiquetes: Babis Kokosis, Carles Llorens, Col·legi de Periodistes de Catalunya, comunicació audiovisual pública, Laura Bergés, Llibertat d'informació, Luis Antonio Santos, Roser Perera, Simposi llibertat de premsa, Universitat de Lleida


Lloguer de cotxes de gamma alta a Singapur Changi Aeroport Internacional. Reservi avui! – Rentalcars.com\nAlquiler de Coches Lloguer de cotxes de gamma alta Singapur Singapur Singapur Changi Aeroport Internacional\nLloguer de cotxes de gamma alta en Singapur Changi Aeroport Internacional\nOmpli el formulari per trobar els millors preus en cotxes de gamma alta a Singapur Changi Aeroport Internacional\nLloguer de cotxes familiars Singapur Changi Aeroport Internacional\nRentalcars.com es el nom comercial de TravelJigsaw Societat Limitada registrada a Anglaterra i Gal•les (Numero: 05179829) a l’adreç a 100 New Bridge Street, London, EC4V 6JA. ID: 2D6EA


PATRIMONI I MUNTANYES: UNA EXCALIBUR CATALANA\nEl cine ha popularitzat la llegenda de l'espasa clavada a la roca... Excalibur. Les llegendes angleses, d'influència celta van ser l'origen de les diferents versions cinematogràfiques. El cas és que quan el tron d'Anglatera era vacant, Artús, va desclavar l'espasa Excalibur i va ser proclamat rei. Això és, com a mínim el que coneix la majoria de persones.\nNo obstant això, a la Toscana, hi ha una espasa clavada a la roca, a San Galgano. La llegenda diu que aquest sant era un noble que va abandonar la seva vida de comoditats i plaers i va clavar l'espasa a la roca perquè no tenia res per fer una creu i posteriorment hi va edificar una ermita. El cert és que aquesta espasa és en una abadia. Les similituds amb la llegenda anglesa són evidents, i més si tenim en compte que, en algunes versions, Merlí, clava Excalibur en una pedra, en una abadia a prop de Londres.\nTot això ens indica que la transmissió oral viatjava, en altres èpoques, tant lluny (potser no tant ràpidament) com el nostre internet.\nI, a Montserrat, també en tenim una...\nCom ja us he dit, la nostra espasa clavada a la roca, és a Montserrat (voleu encara més similituds amb les altres dues llegendes?) i la vaig descobrir casualment.\nConcretament la vaig descobrir en el bloc KIMISADES:\nEn aquest article del bloc es parlava del turó del Tron de l'Espasa i ens relatava la llegenda que va lligada amb la figura d'Otger Cataló, el pare de la Pàtria, que va reunir als Barons de la Fama, per iniciar la reconquesta de Catalunya. En el llibre Camins i canals de Montserrat de Ramon Ribera i Mariné (Publicacions de l'Abadia de Montserrat, 1975), en l'itinerari 32 s'esmenta, de passada, que la tradició situa el castell d'Otger, a l'extrem de la serra de les Canals, en una punta de 591 m.\nSegons ens explica la llegenda, Otger va sortir a caçar el senglar i no va tenir temps d'agafar la llança de manera que va provar d'aturar a l'animal amb l'espasa; el resultat va ser que l'espasa va quedar clavada tant forta que van ser necessaris sis dies d'esforços (des de Dijous Gras fins al Dimecres de Cendra) i durant aquest temps, Otger va prohibir la caça en el seu territori.\nAnar a aquest turó és ben fàcil. Des del Monestir es pot pujar cap a la creu de Sant Miquel i l'ermita, i arribar al pla de Sant Miquel, on es pren el camí que baixa cap a les coves del Salnitre. En trobar el trencall que va cap a la Santa Cova, el camí arriba a la carena; aquí trobarem un sender que passa pel costat d'una fita i ens porta a una elevació rocosa on hi ha un antic pal d'electricitat. Cal seguir baixant per la roca i fer un flanqueig, per una cornisa petita que trobem a la dreta, i que ens torna a fer baixar per la carena rocosa. Així arribem a un collet i el sender es torna a fer evident. Trobem un indicador de "Perill abelles" i arribem a un petit tram de roca on han instal·lat una cinta. El sender ens porta a una altra petita barrera rocosa i ben aviat som al cim, on trobem l'espasa i un cartell amb la llegenda.\nLa tornada al Monestir la farem pel camí de la Santa Cova. En total unes dues hores i quart. Evidentment també podem pujar des de Collbató i les coves del Salnitre.\nAra també hi han instal·lat (no ben bé al cim i tampoc diré on és) un "tresor" de geocaching.\nEn resum, tres llegendes semblants, i a casa nostra, un altre racó amb un interessant patrimoni inmaterial.


suit things: nido de abeja\nLa setmana passada vam assistir a un taller de costura per a principiants a la botiga Nido de abeja. La finalitat del taller era fer un davantal de costura, que varem fer i molt bonic! però l'objectiu era entrar en contacte amb les màquines de cosir i aprendre alguns "trucs" per a poder confeccionar les teves pròpies creacions.\nLa tarda va ser estupenda! la Laura, la propietària de la botiga, i qui ens va fer de mestra en aquest taller, és una persona encantadora i va tenir molta paciència! Vam compartir dubtes que, entre retalls, agulles i unes pastes i un bon té ens van fer passar una estona molt i molt agradable!\nL'experiència va ser tot un èxit, aquí en teniu el resultat:\nA Nido de abeja cada mes hi ha una programació diferent que podreu rebre si us subscriviu al seu newsletter. A la botiga també hi podreu trobar tot el material necessari per a ser unes super crafters i poder confeccionar les vostres pròpies creacions handmade.\nEl lloc és preciós i segur que descobrireu en el seu interior alguna afició que teníeu amagada!


100 gr. de Ceps secs.\n150 gr. de Parmesà rallat.\n1 trosset de Pebrot verd.\nPiquem la ceba i el pebrot verd i ho posem en una cassola amb un bon raig d'oli a foc lent i ho remenem fins que estigui tot dauradet i transparent. Mentrestant posem a hidratar els ceps secs amb 1 litre d'aigua que prèviament haurem bullit i els deixem dins aquesta aigua uns 15 minuts. Treiem els ceps de dins l'aigua i l'aigua la reservem.\nUn cop fet el sofregit, tallem els ceps que hem hidratat, més petits i els afegim a la cassola i els saltegem amb una mica de sal. Posem al foc una olla amb l'aigua d'hidratar els ceps i el got de vi.\n20 minuts abans de dinar ja podem tirar l'arrós i el barregem amb el sofregit que haurem posat al foc. Hi anem afegint cullerots d'aigua bullint i remenem tota l'estona sense parar per treure el midó a l'arròs i així quedi més melós. Hem d'anar fent aquesta mateixa operació cada vegada que s'evapori l'aigua fins que quedi l'arròs fet, uns 20 minuts aproximadament.\nUn cop fet, hi afegim el formatge parmesà i ho remenem.\nJa estarà a punt de menjar-se, ho emplatem i a disfrutar-ho.. és un Risotto deliciós.


Núria Ventura Brusca: de gener 2009\nFa una horeta que hem acabat el Ple ordinari del mes de gener a Ulldecona. Ha estat un ple més curt del què en prinicipi semblava però molt intens per la importància dels punts aprovats. Com són ja les tantes i començo a estar una mica cansada desprès de tot el dia per aquí i per allà, us faig un repàs molt ràpid.\nHem aprovat els pressupostos de l'Ajuntament per al 2009. El total exacte són 7.514.219'11 euros. El resultat de la votació: 9 vots a favor del govern (5 PSC i 2 ERC) i 2 d'UGI, 3 abstencions de CiU i 1 vot en contra de la regidora del PP. Estic contenta, són uns bons pressupostos, uns comptes actius per fer front a un any difícil, que superarem amb esforç i treball.\nImportant el punt d'aprovació de les obres del Fons d'Inversió Municipal del govern espanyol, el conegut per Fons ZP. El total són 1.162.000 euros i ho destinem tot a urbanització de carrers: Murada de Dalt, primera fase Avda Terrers i primera fase c/Major. Tant la petició com els projectes, aprovats per unanimitat.\nDes del govern municipal hem dit moltes vegades que l'arranjament de carrers és la nostra principal prioritat en aquesta legislatura i enguany serà un any clau. La inversió en aquest concepte, sumada una cosa i l'altra, arriba als 3 milions d'euros. Mai en la història s'havia invertit tant en urbanització de carrers a Ulldecona, mai. Un altre motiu per sentir-nos satisfets de la feina feta. Estem complint els compromisos i els objectius marcats. Bona nit i fins demà.


L'ICO Girona posa en marxa un nou accelerador lineal per tractar el càncer - Diari de Girona\nL'ICO Girona posa en marxa un nou accelerador lineal per tractar el càncer\nPermetrà més eficiència en tractaments com la radioteràpia estereotàctica corporal i la radioteràpia adaptada al moviment respiratori\nFotografia del segon accelerador donat per la Fundació Amancio Ortega. ico\nL'Institut Català d'Oncologia de Girona acaba de posar en marxa el segon accelerador lineal dels dos que ha rebut gràcies a la donació de la Fundació Amancio Ortega. Aquest segon accelerador d'última generació True-Beam de Varian Medical Systems ja ha començat a tractar els primers pacients. El primer accelerador, dels dos que ha rebut l'ICO Girona, va entrar en funcionament el mes de maig del 2020.\nActualment, el Servei d'Oncologia Radioteràpica de l'ICO Girona, ubicat a les instal·lacions de l'Hospital Universitari Doctor Josep Trueta, disposa de tres acceleradors lineals, un equip de radioteràpia intraoperatòria, un equip de radioteràpia superficial i un equip de tomografia computeritzada per a la planificació. Amb tots aquests equipaments es dona resposta a tots els tractaments de la Regió Sanitària de Girona i es tracten uns 1.600 pacients a l'any.\nDe fet, la incorporació d'aquest segon accelerador implicarà una millora significativa en el tractament del càncer a tota la regió sanitària de les comarques gironines i se'n beneficiaran els centres sanitaris integrats a la Xarxa ICO, com són l'Hospital de Campdevànol, l'Hospital Comarcal de Blanes, l'Hospital Sant Jaume de Calella, l'Hospital de Figueres, l'Hospital Sant Jaume d'Olot, l'Hospital de Palamós i l'Hospital Provincial de Santa Caterina de Girona.\nA dia d'avui, l'Institut Català d'Oncologia és la institució catalana que ha rebut més acceleradors lineals, un total de sis, que s'han repartit dos a cadascun dels seus centres de l'Hospitalet, Badalona i Girona. L'ICO de l'Hospitalet disposava ja, prèviament, de tres acceleradors True-Beam. Actualment, de tots sis, cinc ja estan en funcionament i només està en fase de calibració aquest últim del centre gironí. La implementació d'aquesta tecnologia a tots els territoris manté l'ICO al capdavant de la innovació tecnològica en oncologia radioteràpica.\nL'accelerador lineal és un dispositiu que s'utilitza als serveis d'Oncologia Radioteràpica per tal de dur a terme tractaments avançats de radioteràpia, que consisteixen en la utilització de feixos de radiació d'alta energia per al tractament dels pacients amb càncer.\nL'objectiu d'aquests tractaments és destruir els tumors sense danyar el teixit sa, i fins i tot moltes vegades la radioteràpia permet eliminar completament el tumor. En altres ocasions s'utilitza per reduir la mida del tumor i per facilitar, posteriorment, l'extirpació quirúrgica o tractar de forma preventiva les zones de risc. També, sovint s'utilitza en els tractaments pal·liatius per controlar el dolor i millorar la qualitat de vida.\nEn el cas d'aquest nou accelerador lineal True-Beam, permetrà dur a terme tractaments avançats com la radioteràpia estereotàctica corporal (SBRT) i d'altres tècniques més avançades com la modulació del feix de radiació amb arc i velocitat alta, així com radioteràpia adaptada al moviment respiratori, gràcies a la seva tecnologia de gestió anomenada «gating», aplicada a l'obtenció d'imatge integrada i a l'administració d'altes taxes de dosis. A més, l'alta precisió permet reduir els efectes secundaris i disminuir la possible toxicitat sobre els pacients.\nVint-i-cinc anys de l'ICO\nEnguany l'Institut Català d'Oncologia (ICO) celebra el 25è aniversari de la seva creació havent-se convertit en un centre públic d'excel·lència en càncer. S'ocupa de la malaltia de manera integral, ja que aplega, dins de la mateixa organització, la prevenció, l'assistència, la formació especialitzada i la recerca.


Dark Valencia és un webzine especialitzat en informar sobre els esdeveniments musicals i culturals relacionats amb l’escena gòtica, fosca i alternativa en general. El seu principal focus d’atenció és l’àrea metropolitana de València. També incloem els esdeveniments de la Comunitat Valenciana que considerem pertinents, així com els relatius a Espanya i els internacionals.\nSi estàs buscant concerts o festes gòtiques a València, Alacant, Castelló o altres localitats de la Comunitat Valenciana (Espanya), Dark València informa amb regularitat de tots els esdeveniments que et puguin interessar. Si no hem inclòs el teu esdeveniment i creus que podria ser d’interès per al públic gòtic o alternatiu, posa’t en contacte amb nosaltres per parlar-ne. També estem oberts a incloure notícies relacionades amb estils musicals com Gothic Rock, Deathrock, Post Punk, Afterpunk, Batcave, Gothic Metal, Industrial, EBM, Electro Dark, Dark Wave, Synthpop, Medieval o Folk.\nDark Valencia part de la idea de tenir un punt de trobada, informació i opinió per a la gent apassionada per l’Escena Gòtica, i sobretot per escoltar les vostres opinions i suggeriments (podeu deixar comentaris en cada notícia).\nPeter Dolphen says:\n23 de gener de 2022 at 19:20 07Sun, 23 Jan 2022 19:20:24 +000024.\n24 de gener de 2022 at 10:36 10Mon, 24 Jan 2022 10:36:38 +000038.


Los premios del Certamen Literario que promueve el uso del leonés, ‘La Caleya’, ya tienen dueños | Tierra alantre, la mesma fala\n« L’academia espubliza’l númberu 112 de Lletres Asturianes\nPrograma d’Actos de la 36 Selmana de les Lletres Asturianes »\nAbril 27, 2015 por tierraalantre\nLos premios del Certame Lliterariu La Caleya Asturica 2014 han sido:\n-El cuartu premiu de rellatos, diploma, a la obra Llurienzu, de José Ignacio Suárez García, de León.\n-El tercer premiu de rellatos, diploma y 50 euros, a la titulada: Dues Notas, Alfredo José García Cameirao, de Mogadouro, Portugal.\n-El segundu premiu de rellatos, diploma y 100 euros, a la obra titulada: L’Aul.lidu, de Ricardo Chao Prieto, de Veguellina de Órbigo.\n-El primer premiu de rellatos diploma y 200 euros a la obra: El Cabeiru Instante, de Xairu López, de León.\n-El cuartu premiu de poesía, diploma, al poemariu: Pallabra a Pallabra, de Luis Manuel Suárez Fernández, de Avilés.\n-El tercer premiu de poesía, diploma y 50 euros, al poemariu: Alcordanza, Ignacio Galán González, de Xixón.\n-El segundu premiu de poesía, diploma y 100 euros, al poemariu: Con Gusto a Moras, de Adelaide Lopes Monteiro, de Miranda l Douru, Portugal.\n-El primer premiu de poesía, diploma y 200 euros, al poemariu: Más Allá de Llendes y Xarales, de Marisa López Diz, de Xixón.\n(del Diario de Astorga, 26-04-2015)\nPublicado an Asturies, Avilés, Bergáncia, Estorga, La Ribera del Órbigo, Lhiteratura / Lliteratura, Llión, Música, Miranda de l Douro, Xixón | Eitiquetado Adelaide Monteiro, Alfredo Cameirão, Enrique Soto, Inaciu Galán y González, José Ignacio Suárez García, La Caleya, Luis Manuel Suárez Fernández, Marisa López Diz, Mercedes G. Rojo, Ricardo Chao Prieto, Tarna, Xairu López | Deixa un Comentairo


Si dubto és que sóc, si penso és que sóc: La ruta 66 ! ( Relats Conjunts)\nPublicat per Elfreelang a 12:44\nMcAbeu 21 de setembre de 2013, a les 19:43\nSeguim doncs endavant, fent via ruta enllà. :-)\njpmerch 21 de setembre de 2013, a les 19:52\nNo desaprofites cap ni una. ;)\nmontse 21 de setembre de 2013, a les 20:18\nEndavant anem fent via.\nFerran Porta 21 de setembre de 2013, a les 23:35\nVia, via, fem via!!!!\nUnknown 22 de setembre de 2013, a les 0:02\nJo també havia pensat en aquest paral·lelisme. L'has explicat molt bé. El camí ja es veu més curt!\nRafel 22 de setembre de 2013, a les 19:03\nUna ruta per fer via.\nCarme Rosanas 22 de setembre de 2013, a les 23:24\nBona comparació, Elfree, doncs apa, anem fent via.\nEl que em passa pel cap 23 de setembre de 2013, a les 18:14\nAra ja estem en marxa.\nGemma Sara 24 de setembre de 2013, a les 1:59\nAra, quin contrast entre aquest desert i la gentada de l'11-S :)\n優次 (Yuji) 24 de setembre de 2013, a les 5:11\nI tan de bo no s'apagui aquesta flama que s'ha encesa amb la Via ;) Encara us queda molt camí per fer!\nJordi Dorca 25 de setembre de 2013, a les 11:48\nHi posarem bona cara.\nI no la despengeu, que el dia ja s'acosta.\nBiel Coramet 27 de setembre de 2013, a les 23:25\nQue tenguem sort en les nostres rutes!!!\nElfreelang 28 de setembre de 2013, a les 14:30


13 · 12 · 10\nJunts per a transformar\nJubany Events, Nandu Jubany, antiga Casa Damm, Barcelona, Ferran Adrià, Telefònica, càtering, gastronomia, esdeveniment, menú, còctel\nJubany Events va servir el càtering que va posar punt i final al primer acte de Junts per transformar, un acord entre Ferran Adrià i Telefònica per col·laborar en activitats de creativitat i innovació arreu del món. L'esdeveniment, organitzat per Telefònica Espanya, va reunir uns 180 directius i empresaris d'àmbits professionals ben diversos a l'antiga Casa Damm de Barcelona. Un dels plats forts va ser una conferència del mateix Ferran Adrià , seguida d'un col·loqui moderat per la periodista Olga Viza. La vetllada va culminar amb un menú tipus cocktail de la mà de Jubany Events.


L’Ajuntament de Cardona ofereix cinc llocs de treball temporals per a joves - Ajuntament de Cardona\nL’Ajuntament de Cardona ofereix cinc llocs de treball temporals per a joves\nEl termini de presentació de sol·licituds es tancarà el 7 de novembre\nL’Ajuntament de Cardona obre la convocatòria per a la contractació temporal de 5 tècnics de suport a diverses àrees de l’ajuntament (medi ambient, administració, promoció econòmica). És una oferta adreçada a persones d’entre 16 i 29 anys beneficiàries del Programa de Garantia Juvenil de Catalunya. El termini de presentació de sol·licituds es tancarà el dilluns 7 de novembre al registre de l’ajuntament.\nSón contractes en pràctiques a temps complet amb una durada de sis mesos, des del proper 15 de novembre fins al 14 de maig de 2017 amb un sou brut d’uns 1.300 euros mensuals. Per poder-hi accedir els joves han d’estar inscrits com a demandants d’ocupació no ocupats (DONO) i ser beneficiaris del Programa de Garantia Juvenil a Catalunya. És una acció subvencionada pel Fons Social Europeu i la Iniciativa d’Ocupació Juvenil.\nEls joves que vulguin optar-hi ha d’estar a més en possessió d’una titulació universitària o d’un cicle formatiu.\nA través de l’apartat d’ofertes laborals del web municipal es poden descarregar tant l’anunci, on es detallen els documents que cal adjuntar per presentar la sol·licitud, com el formulari. Cliqueu aquí per veure l’oferta.


Dos bronzes per l’escola esportiva del CERRR al Campionat d’Espanya | Anoia Esports\nDos bronzes per l’escola esportiva del CERRR al Campionat d’Espanya\n24 abril 2017 | Arxivat a: Notícies,Triatló/Muntanya | Publicat per: Anoia Esports\nDel 14 al 16 d’abril va tenir lloc a Canencia i Miraflores de la Sierra (Madrid), el Campionat d’Espanya de Curses d’Orientació.\nDivendres al matí, començava el Campionat d’Espanya amb la prova de mitja distància. Els corredors igualadins no van començar amb gaire bon peu aquest campionat i d’aquesta prova només cal destacar el sorprenent 4t lloc de Dídac San José a la categoria H20, a menys d’un minut del tercer classificat.\nDissabte la tarda, tocava la prova dels relleus clàssics. Per primera vegada, un dels equips catalans, estava format en la seva totalitat per membres de l’escola esportiva. I és que l’equip format per l’Arnau Requena, Dídac San José i David Riba, va estar a punt de donar la sorpresa quedant en 4t lloc en la categoria júnior a només 5 segons dels tercers classificats, l’equip de Castellà i LLeó.\nEn la mateixa categoria, Quim Solé va aconseguir un 5è lloc amb els seus companys d’equip.\nD’aquesta prova, també cal destacar el retorn a la competició de Quim Vich, que després de molts mesos sense poder competir es va tornar a calçar les bambes i va aconseguir la 17a posició en la categoria H20.\nDiumenge al matí, tocava l’última prova del campionat, la llarga distància. Una carrera molt dura i amb molt desnivell que no va deixar gaire bon regust de boca als orientadors igualadins.\nAl final, també un segon lloc per Catalunya a la classificació per comunitats i també un segon lloc a la classificació per clubs d’aquest campionat d’Espanya 2017.


Josep Melià: "El PP té mal d'explicar als seus electors la crítica a l'acció d'El Pi"\nJosep Melià, portaveu parlamentari d'El Pi. ISMAEL VELAZQUEZ\nPalmaEl Pi ha estat un dels grans protagonistes de la setmana –per l’escenificació al Parlament de l’acord entre els partits del Pacte, la patronal hotelera i els regionalistes– arran de dues grans modificacions a la llei turística proposades pel partit. El seu portaveu parlamentari, Josep Melià, destaca l’acord aconseguit amb la FEHM, però sosté que la formació continua sent “la veu per defensar” els interessos del lloguer turístic.\nEstau satisfet amb l’acord escenificat dimarts amb el Pacte i la FEHM?\n— Estic raonablement satisfet. És evident que vàrem presentar moltes esmenes, amb alguns punts no coincidim amb el Govern, però consideram que s’ha produït una millora substancial del que era el decret llei. S’ha fet una contribució en positiu pel futur de les Illes Balears, i per a un partit que està a l’oposició sempre és engrescador, perquè molt sovint no et deixen participar en els temes que acaben transcendint a la realitat.\nAlguns s’han queixat que un sector, en aquest cas els hotelers, fos present en la negociació parlamentària i es fotografiàs en una sala on es realitzen les comissions.\n— El Parlament és la casa de tothom. Hi va haver partits que impulsaren una comissió de participació ciutadana perquè vinguessin diferents entitats, i ara una ha participat en un acord, és positiu. Estic a favor dels hotelers, no en contra, i hi ha gent que, no sé per què, troba que s’haurien d’expulsar de Mallorca o no sé què els haurien de fer. No som d’aquesta opinió. Hem d’intentar, com a responsables públics, veciar el principal motor econòmic de les Illes Balears.\nEs converteix El Pi en un soci prioritari del Pacte?\n— No. L’acord se circumscriu a la llei turística, a una part d’ella, perquè és evident que El Pi manté una discrepància de fons amb la moratòria i el plantejament de les places turístiques. L’acord és d’una part de la llei turística, res més.\n"El 2x1 té molt manco dimensió del que s'ha explicat, només afecta una petitíssima part de les places turístiques illenques"\nAquest tipus d’acords poden ser l’avançament d’un futur pacte de govern en què El Pi sigui decisiu?\n— El Pi és un projecte autoreferenciat, ens definim per les nostres polítiques. Som un partit de centre i nacionalista, així que estarem a prop de defensar el concert econòmic, el principi d’ordinalitat i de posar fi a la injustícia del sistema de finançament. Nosaltres serem aquí i ens definirem en funció de la nostra política i de les nostres idees, no som satèl·lits de ningú.\nEl 2x1 és una mesura efectiva?\n— No. Té molt manco dimensió del que s’ha explicat. El famós 2x1 només afecta una petitíssima part de les places turístiques illenques, les adquirides onerosament, sobretot a partir del 2017. Estaríem parlant d’unes 15.000 places afectades pel 2x1, així que la reducció seria de 7.500 places com a màxim. Alguna efectivitat té, però quantitativament són poques i, a més, són les més noves, que per definició tenen manco tendència a tancar-se. Era més la recerca d’un titular que d’efectes reals.\nEl PP dimecres va dir que “no estam tan desesperats com altres per fer-se corrents una foto i vendre dues esmenes”, en clara al·lusió a El Pi.\n— El PP ha quedat fora de joc i no sap com explicar que El Pi hagi aconseguit recollir el sentiment de la federació hotelera, traslladar-lo d’una manera positiva i incorporar-lo a la llei de turisme. El problema és que el PP té molt mal d’explicar als seus electors i als empresaris de les Balears la crítica a l’acció d’El Pi. La manera d’actuar del PP només s’explica per la política de blanc i negre, està a l’oposició i tot és criticable per ells, amb una actitud molt destructiva.\nEl lloguer vacacional és un nínxol d’El Pi, molt present a la Part Forana. El sector es va queixar dissabte pel 2x1 i dimecres pactau amb els hotelers. La fotografia amb la FEHM pot passar factura?\n— Tothom que té lloguer turístic sap perfectament que el seu defensor al Parlament i a les Illes Balears ha estat El Pi. Qui sempre ha duit la veu per defensar els seus interessos i que no es criminalitzi la seva activitat des d’alguns sectors ha estat El Pi, això ho tenen claríssim. Hem volgut enarborar la bandera del lloguer turístic.\nAl febrer, El Pi de Deià va abandonar la formació i recentment el de Sant Llorenç i Inca. S’estan veient les conseqüències de les disputes internes viscudes en el partit?\n— Com en tots els partits, tenir baixes no és una bona notícia. Tots volem créixer i no perdre ningú. De tota manera, les formacions també viuen etapes de tensions. El que hem de saber fer és mirar cap endavant, posar els interessos generals per sobre de fòbies personals i tenir ben present que som servidors d’unes idees. Això és el més important: les idees que defensam, dotar les Balears d’un instrument polític potent i solvent. La resta haurien de ser anècdotes.\nJosep Melià El Pi Entrevista


La combinació de medicaments existents combat el càncer de l'intestí i redueix els efectes secundaris - 2020\nPrincipal / Notícies / La combinació de medicaments existents combat el càncer de l'intestí i redueix els efectes secundaris\nLa combinació de medicaments existents combat el càncer de l'intestí i redueix els efectes secundaris\nLa combinació d’un medicament contra el càncer comú i un altre medicament contra el càncer és més eficaç que alguns fàrmacs independents per aturar la progressió del càncer colorectal. També redueix els efectes secundaris desagradables.\nUn nou estudi identifica una manera de millorar el tractament del càncer colorectal mitjançant medicaments existents.\nRichard Goldberg, director de l'Institut de càncer a la Universitat de West Virginia a Morgantown, va voler buscar noves maneres de frenar la progressió del càncer colorectal.\nLes taxes de supervivència de les persones amb càncer colorectal que s'ha estès són encara molt baixes.\nUna vegada que la malaltia comença a estendre's a altres òrgans, aproximadament el 13 per cent de les persones sobreviuran cinc anys més.\nMentre que els medicaments poden frenar el ritme de creixement, el Dr. Goldberg va considerar que hi havia altres opcions per explorar.\nEll i el seu equip d'investigadors van combinar un tractament comú de càncer de segona línia anomenat FOLFIRI amb un altre medicament anomenat regorafenib per veure si podrien aturar el creixement d'aquest càncer durant un període més llarg.\nPer a aquest estudi, que apareix a la revista Càncer, l’equip va reclutar 181 persones amb càncer colorectal que tenien tumors que no era possible retirar quirúrgicament. Tots els participants tenien càncer que s'havia estès a altres parts del seu cos i havia progressat després del tractament de primera línia de quimioteràpia.\nEls investigadors van assignar alguns participants a l'estudi per rebre tant FOLFIRI com regorafenib, mentre que els altres van prendre FOLFIRI juntament amb un placebo. Els resultats van ser prometedors. Els que van prendre la nova combinació de medicaments van tenir una interrupció més llarga de la seva progressió del càncer que els que van rebre FOLFIRI i un placebo.\nEfectes secundaris reduïts\nCom és habitual en els medicaments de quimioteràpia, els efectes secundaris del regorafenib inclouen una àmplia gamma de símptomes angoixants.\nPoden incloure fatiga, debilitat, pèrdua de gana i diarrea, així com dolor, inflor i envermelliment en el revestiment de la boca i de la gola.\nEl fàrmac també pot causar dolor en els palmells de les mans o en les plantes dels peus, que de vegades pot ser tan greu que afecti realment la qualitat de vida de l'individu.\nDurant aquest estudi, l'equip va trobar que els participants podien prendre una dosi més baixa de regorafenib sense perdre el poder que hi havia darrere de la combinació de drogues.\nEls investigadors van descobrir que podrien administrar 160 mil·ligrams (mg) de regorafenib cada dia durant 6 dies en lloc de 180 mg cada dia durant 2 setmanes, cosa que va reduir significativament els efectes secundaris de la droga, però no va disminuir la seva eficàcia.\nA part dels càncers de pell, el càncer colorectal és el tercer diagnòstic més freqüent de càncer tant en homes com en dones als Estats Units. Per als homes, el risc total de vida de desenvolupar aquesta malaltia és al voltant d'1 de cada 22, mentre que la probabilitat de les dones és lleugerament inferior a 1 de cada 24.\nEl càncer colorrectal és la tercera causa principal de morts relacionades amb el càncer als Estats Units d'ambdós sexes, però aquesta taxa s'ha reduït lentament en les últimes dècades. Això s’explica en part per la detecció de càncer que pot trobar i identificar pòlips colorectals abans que es converteixin en càncer. Les projeccions també poden ajudar a identificar el càncer en fase inicial quan és més fàcil de tractar.\nMillors opcions de tractament\nLes taxes de supervivència a 5 anys del càncer colorectal varien significativament segons la seva etapa, ja que la perspectiva de la persona es torna més pobra quan el càncer s'estén.\nAquesta és una de les raons per les quals el Dr. Goldberg va voler explorar opcions de tractament alternatives i, possiblement, millors, sobretot perquè les taxes de supervivència són tan baixes per a aquells amb càncer que s'ha estès.\n"Suposo que la vista de 30.000 peus és que, quan rebeu un medicament nou que mostra activitat, intenteu trobar maneres de combinar-lo amb medicaments antics per explotar-ne el valor", diu el Dr. Goldberg.\n"Cal equilibrar el benefici en termes de desacceleració de la progressió tumoral i millora de la supervivència, amb qualitat de vida. I això sovint fa experimentació. Per això fem estudis com aquest".


José Manuel Alcaraz, nou entrenador del primer equip del Sant Cugat Esport FC - Sant Cugat Informa!\nInici » Esports » Futbol » José Manuel Alcaraz, nou entrenador del primer equip del Sant Cugat Esport FC\nA la banqueta l’acompanyarà Moisès Hurtado\nJose Manuel Alcaraz // Imatge de la web Galeries del Futbol Català\nEl Sant Cugat Esport té nou entrenador. Es tracta de José Manuel Alcaraz García, nascut a Barcelona el 1976, i que pren el relleu d’Alberto Morales, que va substituir Camilo Speranza després que aquest acordés la seva marxa amb el club. El Sant Cugat Esport FC vol agrair a Morales la seva tasca i predisposició en assumir la gestió del primer equip sènior masculí fins la definició, per part del club, de la nova estructura tècnica.\nJosé Manuel Alcaraz té una llarga trajectòria i experiència en el futbol formatiu i juvenil en diversos clubs, com el FC Santboià, el CE Sant Gabriel, la UE Sant Andreu – en el que col·laborà amb el primer equip a la 2a Divisió B -, el CE Tecnofutbol o la Unió Jàbac i Terrassa.\nA la banqueta l’ajudarà Moisès Hurtado, ex jugador professional de futbol d’equips com el RCD Espanyol o l’Olympiacos grec, que s’incorporarà al club de manera desinteressada, mentre completa la seva formació com a entrenador a la RFEF. El nou preparador físic serà Pau Estévez, mentre que la resta del cos tècnic (delegat, metge i fisioterapeuta) continuarà com fins ara.\n#futbol #Jàbac #José Manuel Alcaraz #Pau Estévez #RFEF #Sant Cugat Esport FC #Tecnofutbol #ue sant andreu\nEl Santcu domina i guanya el primer partit\nResultats de futbol de diumenge


Pàgina d'inici\tAgenda\tFesta Major de Sants\nNits als Museus Dalí de Catalunya\nDel 18 d'agost de 2012 a l'1 de setembre de 2012 - Barcelona (Barcelonès)\nLa Festa Major de Sants, que té lloc del 18 al 26 d’agost, es va iniciar el 1837 i se celebra en honor del patró Sant Bartomeu. Enguany són 15 els carrers guarnits per a la festa, ja que s’hi afegeix Vallespir de Baix. Entre totes les activitats que inclou el programa de 2012 cal destacar la cercavila del dia 18, el correfoc de la nit del 24 i la diada castellera del 26 d’agost al migdia al parc de l’Espanya Industrial.\nDissabte 18. A les 18.30 h, cercavila amb els Geganters de Sants, Gegants del carrer Vallespir, Capgrossos del carrer de Sants, Banda del Triangle de Sants i Tabalers de Sants. El recorregut s’inicia als jardins de Can Mantega, continua pel carrer Joan Güell, la plaça i el carrer de Sants, i acaba al parc de l’Espanya Industrial, on, a les 19.30 h, té lloc el ball de gegants i l’actuació de la Banda del Triangle de Sants. A les 20 h, Joan Fortuny, membre de la Companyia Elèctrica Dharma, llegirà el pregó de la festa.\nDiumenge 19. Al parc de l’Espanya Industrial, de 10 a 18.30 h, tallers esportius i exhibició de Fut Toc i beisbol. A les 20 h, ‘Nit de ball’ amb la cantant cubana Telva Rojas.\nDilluns 20. Al parc de l’Espanya Industrial, de 10 a 18.30 h, tallers infantils i exposició de material de la Unitat Aquàtica dels Mossos d’Esquadra. De 12 a 12.30 h i de 17.30 a 18 h, exhibició de la Unitat Canina dels Mossos. De 12.30 a 13 h i de 18 a 18.30 h, mostra de material de la Unitat Tedax. De 10 a 14 h, ‘Cacaolat amb la Festa Major de Sants’, un espectacle en què s’explica la història d’aquest producte. A les 18.30 h, ball de sardanes amb la cobla La Principal del Llobregat. A les 19.30 h, lliurament de premis del concurs de guarniment de carrers i actuació dels Castellers de Sants. A les 22 h, taller de ball ‘Aprèn a ballar’, a càrrec d’El Almacén de Domingo Rey i l’Escuela de Flamenco Lucero Cárdenas.\nDimarts 21. A la plaça de Sants, de 10 a 20 h, tallers infantils de primers auxilis i prevenció. Al parc de l’Espanya Industrial, a les 22 h, ‘Nit de Pop’ amb l’actuació d’Anna Roig i L’ombre de ton chien.\nDimecres 22. A la plaça de Sants, de 10 a 20 h, tallers infantils de primers auxilis i prevenció.\nDivendres 24. A l’església de Santa Maria de Sants, ofrena floral a sant Bartomeu i al Mercat de Sants. A la cantonada de la carretera de Sants amb el carrer Brasil, de 10 a 14 h, ‘Cacaolat amb la Festa Major de Sants’. A les 19.30 h, correfoc infantil a càrrec de Guspires de Sants i colles convidades. A les 21.30 h, correfoc amb els Diables de Sants, Guspires de Sants i Els Socarrimats de l’Infern. L’itinerari s’inicia al carrer Salou i acaba a la plaça Joan Pelegrí.\nDiumenge 26. Al parc de l’Espanya Industrial, a les 12 h, diada castellera amb els Castellers de Sants i altres colles convidades. A les 21 h, piromusical a càrrec dels Diables de Sants.\nDissabte 1 de setembre (19 h). Concert de Festa Major amb la Banda Municipal de Barcelona al parc de l’Espanya Industrial.


Casa rural a Vallmoll: Mas Sant Jordi\nReferència: ruralverd 30105\nAfores Nord - 43144 - Vallmoll\nTerrassa, Mobles terrassa, Gandules, Roba de llit, Farmaciola, Extintor, Bressol\nEstà situada a les afores de la ciutat de Valls (+/- 4km), i molt ben comunicada amb els principals punts turístics de la zona. Port Aventura World està a 30 km, les platges de Salou i Tamarites troben a uns 25 / 30 km, Tarragona a 18 km i Barcelona a +/- 110 km.\nL'allotjament està distribuït en tres nivells\nSegona Planta: 1 habitació 2 llits dobles.1 habitació 1 llit doble + 1 llit individual. 1 bany amb dutxa.


PCPC: Lluitem per la República Socialista de caràcter Confederal\nLluitem per la República Socialista de caràcter Confederal\nLa classe obrera i altres sectors populars, es van enfrontar a les polítiques de l´actual govern de l´oligarquia realitzant una important jornada de lluita amb ocasió de la vaga general del 29 M. Ara la lluita de la classe obrera continua per la República Socialista de caràcter confederal, com expressió del procés d´acumulació de forces, i de l´accelerada agudització de les contradiccions dins del sistema capitalista, que es debilita en la situació de crisi estructural que multiplica, per 10, la dificultat dels capitalistes per tractar de mantenir el cicle de reproducció ampliada del capital.\nLa classe obrera i els sectors populars – davant la violència brutal que imposa l´oligarquia per mantenir la seva hegemonia –, comencen a comprendre que dins del sistema capitalista ja no hi ha cap recorregut per a les seves lluites per millores dins del sistema polític i econòmic avui vigent a l´Estat espanyol.\nLa gestió de la crisi capitalista per l´actual govern del PP – així com els anteriors del PSOE, i altres on han participat les organitzacions reformistes – carrega sobre la classe obrera tot el pes de la fallida del sistema. En aquests darrers anys aquests governs han augmentat l´edat de jubilació, han baixat els salaris, han encarit brutalment els productes de consum bàsic, han privatitzat la propietat del poble, han participat en la guerra imperialista, han pujat impostos, etc., portant a la majoria social a un progressiu empobriment i a una major explotació. Tot això té la seva més recent expressió en la darrera contrareforma laboral. Quasi 6 milions de persones en atur, la meitat de la joventut sense treball, una nova generació amb deficiències en l´alimentació infantil, 400 mil vivendes robades per la banca, etc., són expressió de la violència del sistema i de la incapacitat de la burgesia – i del seu sistema polític- per resoldre les necessitats del poble.\nPer això – davant d´un sistema històricament esgotat – la lluita avui és pel desenvolupament d´una estratègia d'acumulació de forces, d'articulació de la unitat combatent de la classe obrera, per obrir camí cap a la revolució socialista i pel comunisme. El Front Obrer i Popular pel Socialisme contitueix la proposta de política d'aliances necessària, on confluiran la classe obrera i altres sectors populars articulats en múltiples estructures organitzatives: els Comitès per a la Unitat Obrera, els Comitès per a la Unitat Popular, les dones organitzades per a la seva emancipació davant l´opressió de gènere i el patriarcat, la joventut estudiantil i obrera durament castigada per la situació d´atur, petits productors expropiats i proletaritzats pel capital monopolista, etc.\nEn l'aniversari de la data simbòlica que fou el 14 d´abril de 1931, de proclamació de la 2ª república, que va constituir llavors una fita històrica que fou brutalment reprimida per les classes dominants, en aliança amb l'església catòlica i els militars feixistes, proclamem que avui no queda cap altre recorregut democràtic dins del capitalisme imperialista espanyol, que res pot esperar la classe obrera d´aquest sistema violent i antisocial, i que avui - 81 anys després - l´objectiu és per una República Socialista de caràcter confederal, que representa la proposta de canvi històric en el que les classes dominants seran derrotades per l´emergent nova classe hegemònica – la classe obrera-, per llavors començar al nostre país el procés de construcció de la societat socialista, amb la sortida de l´euro, de la UE i de l´OTAN, amb el lliure exercici del dret d´autodeterminació de pobles i nacions, amb la socialització de la banca i dels grans mitjans de producció.\nUna República Socialista que acabarà amb la barbàrie, i iniciarà l´era de la civilització. Una República Socialista en la que es farà honor als centenars de milers de víctimes de la repressió feixista contra la classe obrera, es rehabilitarà la seva memòria, s´anul.laran els judicis-farsa dels militars colpistes i farem de la memòria histórica de la 2ª República i de l´heroica lluita contra el feixisme, element d´identitat social de la nova societat en construcció.\nSOLS LA PROPIETAT SOCIAL RESOLDRÀ LES NECESSITATS DEL POBLE TREBALLADOR


Privatitzacions, desamortització i lladronici - Diari de Girona\nPrivatitzacions, desamortització i lladronici\nfrancisco j. bastida 13.01.2019 | 06:00\nPrivatitzacions, desamortització i lladronici Diari de Girona\nEs va acabar el 2018 amb la sentència del Tribunal de Comptes condemnant l'exalcaldessa de Madrid Ana Botella i el seu equip de govern per vendre a baix preu habitatges municipals a un fons voltor. És una gota de justícia en un oceà d'aigua beneïda per les polítiques neoliberals en què el públic se subordina al privat i en les quals en no poques ocasions el mercat està trufat.\nAixò recorda les polítiques de desamortització del segle XIX. Totes tenien un triple objectiu: acabar amb el sistema de propietat de l'Antic Règim, fer caixa per pagar el deute públic i sufragar els pressupostos i, finalment, crear nous propietaris agraris. Els béns improductius que es desamortitzaven estaven formats per propietats de l'Església, però també per béns comunals. Les dues primeres metes es van complir en gran part, però l'última no, perquè el cànon a pagar en subhasta per les quotes de béns només estava a l'abast dels més poderosos, que van veure així incrementar a bon preu el seu patrimoni. Tot i que la desamortització més coneguda és la de Mendizábal, la més àmplia i la que va afectar més els béns comunals va ser la de Madoz. El resultat socialment va ser nefast, perquè va empobrir els pobles, privant-los d'una font important per a la seva subsistència a costa d'engrossir les arques de l'Estat i dels ja propietaris.\nAls anys vuitanta del passat segle va començar una desamortització d'empreses públiques que en gran part era necessària, atès l'intervencionisme econòmic de l'economia franquista. Però una cosa era desfer-se del llast i una altra vendre empreses rendibles i amb activitat de servei públic. Va començar Felipe González amb afany recaptador i el va seguir Aznar, que va accelerar el procés en nom del neoliberalisme i de l'Estat mínim. Així van anar caient amb dubtós preu Telefónica, Endesa, Tabacalera, Repsol, Gas Natural, Argentaria, Iberia, que de monopoli públic van passar a ser oligopoli privat. També es van convertir en les portes giratòries d'accés als seus consells d'administració dels ex-alts càrrecs dels grans partits. La gratitud abans de res.\nLa desamortització no va concloure amb Aznar. Rajoy la va reprendre amb el poc que quedava. Va privatitzar parcialment Aena per sota del seu cost, i en marxa va deixar les de Renfe, Loteria Nacional i Apostes de l'Estat i Paradors Nacionals.\nEn l'àmbit municipal la política desamortitzadora es va portar a l'extrem. Amb l'argument que els ajuntaments no saben administrar i que la indolència és consubstancial amb el funcionariat, es van privatitzar serveis públics essencials. Als estatals de la llum, el gas i el telèfon es van unir l'aigua, la neteja pública, el transport urbà i fins i tot la policia i la recaptació de taxes i tributs. També les infraestructures, com el parc d'habitatges socials objecte d'aquella sentència del Tribunal de Comptes.\nPot ser que els serveis estiguin més ben gestionats, tot i que el resultat és molt desigual, però el que és cert és que la seva privatització ha estat una important font de corrupció i de malversació de béns públics, els serveis són molt més cars, els drets dels usuaris estan infraprotegits i els treballadors d'aquests serveis pateixen condicions de precarietat laboral.\nEl problema d'aquestes desamortitzacions no és només el dany econòmic causat a les arques públiques, sinó també al sistema democràtic, perquè la representació ja no es veu a ulls dels ciutadans com un servei públic, sinó com una via d'accés al repartiment del que és públic.


El Passeig Marimon Asprer de la Bisbal acollirà el Mercat Antic Brocant cada últim dissabte de mes • Ràdio Capital de l'Empordà\nAssociació del Mercat\nMercat Antic Brocant\nEl nou Mercat Antic Brocant serà mensual, es farà durant el matí, de 9 a 14 h, i acollirà una vintena de parades de brocanters i antiquaris d’arreu del país\nComença aquest dissabte 29 de gener i es repetirà cada darrer dissabte de mes al Passeig Marimon Asprer de la Bisbal. El nou Mercat Antic Brocant serà mensual, es farà durant el matí, de 9 a 14 h, i acollirà una vintena de parades de brocanters i antiquaris d’arreu del país. La nova proposta és ideal per aquells que vulguin comprar objectes antics o de brocanteria: n’hi haurà per a tots els gustos de la mà dels comerciants professionals que hi participen i que abracen diferents especialitats, disciplines i estils.\nLa Bisbal, ciutat d’antiquaris\nEl Mercat Antic Brocant que s’anirà repetint mensualment reforça i consolida la Bisbal com a indiscutible centre referencial d’antiguitats, brocanteria i productes de disseny. En aquest sentit, les persones que vagin al mercat també poden visitar els establiments adherits a Antic&Design Empordà, amb clar epicentre bisbalenc. I és que la Bisbal acull un ampli ventall d’antiquaris, restauradors, brocanters, artesans i productes de disseny d’allò més diversos. El projecte brinda un catàleg d’elements que conglomera allò innovador i, alhora, antic, amb indissolubles i harmoniosos binomis que combinen eclecticisme i minimalisme, història i modernitat, passat i present, interiorisme i decoració, o art i antiguitat. Aficionats i col·leccionistes trobaran a Antic&Design Empordà un aplegament dels productes més exclusius al voltant del sector dels antiquaris, brocanteria, disseny i art: a dia d’avui ja conglomera 25 establiments de la Bisbal i rodalies. Impulsat per l’Ajuntament de la Bisbal d’Empordà, la iniciativa té vocació de creixement amb la voluntat de refermar la marca del sector al territori i consolidar-la com a referent indiscutible.\nArticle anteriorDamon Albarn es disculpa amb Taylor Swift després d’unes polèmiques declaracions\nArticle següentUn enorme Jutglà impedeix la victòria del Costa Brava


ESPURNES TIC I EDUCACIÓ. Blog Pere Marquès: Orientacions per a posar "la teva escola al dia"\nPERFILANT UN NOU MODEL EDUCATIU\nOrientacions elaborades a partir dels resultats de les investigacions i projectes del grup DIM-EDU i de la consideració de diversos estudis i dels plans d'innovació de múltiples institucions educatives innovadores de referència (VEURE BIBLIOGRAFIA).\nSi vols que el teu centre estigui a l'alçada dels temps, assegurat que aneu aplicant aquests 111 principis i recomanacions, que es presenten agrupats en 13 àmbits. Segur que faltaran alguns aspectes importants, i t'agrairé m'ho comuniquis, però tot i així espero que aquest model resulti una guia útil per orientar / completar la innovació en el vostre centre.\n- Actualitzar el currículum (PEC, PCC ...): currículum oficial adaptat (a l'entorn dels seus alumnes i d'acord amb les demandes de la societat actual) + altres coneixements, competències i valors / actituds / hàbits que es considerin necessaris (retallar i completar ).\n- L'aprenentatge dels continguts curriculars (coneixement del món, competències instrumentals) s'utilitzarà a més per a promoure el desenvolupament integral dels estudiants: físic (salut, ecologia, benestar), cognitiu, comunicatiu, emocional i social (jo i els altres), espiritual i estètic, valors / actituds / acció\n- S'inclourà la formació en valors, desenvolupament mental (tècniques d'estudi, metacognició, TBL rutines de pensament, pensament analític-crític i sintètic- creatiu, mètode científic ...), autoconeixement i intel·ligència emocional (gestió emocional, midfullness, autoregulació de la motivació / perseverança ...), habilitats comunicatives i socials (oratòria, resolució de conflictes, aprenentatge servei al barri), competència digital i STEAM (robòtica, impressió 3D, programació ...), emprenedoria ...\n- Marc bimodal: diferenciar teoria i pràctica (competències) i prioritzar els aprenentatges clau / bàsics (currículum comú imprescindible que aprenguin tots els estudiants) del que es considera desitjable o opcional.\n- Intel·ligències múltiples: considerar-les en el currículum i atendre al seu desenvolupament.\n- Plurilingüisme incloent treballar alguns continguts en anglès o altres llengües (CLIL / AICLE, Content and Language Integrated Learning).\n.. Finalitat de l'Educació: aconseguir per a cada estudiant el major desenvolupament integral possible, i proporcionar competències, sabers i valors que els permetin construir la seva identitat i elaborar i desenvolupar un projecte de vida satisfactori, com a ciutadans bons i útils compromesos per a una societat més justa i de major benestar.\nVEURE: BASES DEL NOU PARADIGMA EDUCATIU\nESTRUCTURACIÓ DEL CURRÍCULUM\n- Considerar un currículum comú + continguts optatius\n- Enfocament competencial (relacionar els continguts amb les competències a desenvolupar) i interdisciplinari (itineraris, projectes de treball ...)\n- Es pot estructurar per cursos o per cicles, i en tots dos casos fer-ho:\n- Per àrees o per assignatures / matèries\n- Per projectes + tallers sobre competències instrumentals (lectura, expressió oral, escriptura, ortografia, càlcul, elaborar apunts, tècniques d'estudi, presentació pública de treballs, plàstica ...) + sessions de desenvolupament personal i social (autoconeixement i gestió d'emocions, valors i espiritualitat, educació física ...).\n- En qualsevol cas es presentarà una visió integrada (transdisciplinar) de la realitat.\nMETODOLOGIA /COM ENSENYAR\n- Metodologies actives i aprenentatge profund. Enfront de la simple memorització d'abans, fomentar la curiositat (fer-se preguntes) i aprendre fent i relacionant els nous sabers amb els anteriors i amb la interpretació del món mitjançant l'exercici del pensament analític-crític i sintètic-creatiu.\n- Especial atenció a les competències instrumentals. Realitzar cada dia activitats que exigeixin llegir / documentar, aplicar coneixement i creativitat per a resoldre problemes i comunicar-se (escriure, exposar).\n- Personalització (cada alumne segueix un itinerari cap al coneixement a partir de les seves circumstàncies):\n- Considerar els estils perceptius (visual, oral ...), cognitius i d'aprenentatge dels estudiants. I les intel·ligències múltiples.\n- Inclusivitat. Tractament de la diversitat (adaptacions. Reforços, suports ...) segons sabers previs, interessos i necessitats dels alumnes. Especial atenció als alumnes en risc de fracàs escolar i amb NEE.\n- Diversificació / diferenciació: no cal que tots estudiïn el mateix, alhora, de la mateixa manera i amb la mateixa profunditat.\n- Aplicar el currículum bimodal: desenvolupament competencial amb suport de memòries externes i assimilació de conceptes i esquemes clau.\n- Connectar les experiències d'aprenentatge formal i informal (aprofitar i completar els sabers que ja tenen els alumnes). Aprofitar el potencial d'aprenentatge fora de l'escola.\n- Combinar activitats individuals i en grup cooperatiu.\n- Realitzar moltes activitats significatives (de la vida real de l'alumne, estris ...): explicacions i documentació, exercicis (pràctica, aplicació / transferència ...) i projectes cooperatius interdisciplinaris (ABP, jigsaw, assumeixen rols, elaboren productes, afronten reptes ...).\n- Correccions públiques entre tots dels projectes i de moltes activitats es fa a classe (davant la pissarra digital).\n- Incloure elements lúdics (gamificació) quan sigui possible.\n- Aprenentatge servei entre iguals a l'aula (amb altres cursos i en l'entorn): alumnes tutors, assessors, secretaris, apadrinaments, grups interactius ... L'aula (i el centre) és una comunitat d'aprenentatge on tots s'ajuden per aprendre i els professors són mediadors que coordinen.\n- Fomentar progressivament (primer amb suports, que es van retirant) l'autoaprenentatge (aprendre a aprendre ubic) i l'autonomia responsable en l'aprenentatge (elecció de temes i recursos, organització del temps, autoavaluació, contractes de treball ...) orientada a l'aprenentatge permanent (lifelong learning).\n- No deures tradicionals. Sí activitats lúdico-educatives orientades al desenvolupament personal (pla lector de centre, art, esport ...) o quan hi ha una necessitat de reforç que pot ser recolzada des de casa.\nVEURE: BASES DEL NOU PARADIGMA FORMATIU\n- Avaluació bimodal: diferenciar les activitats i exàmens competencials (que es realitzaran amb suport de memòries externes, apunts ...) i l'assimilació / memorització de les qüestions teòriques clau.\n- Avaluació formativa (per aprendre dels errors, 2a oportunitat, no compta només el resultat també el procés) i contínua (sense que suposi un permanent examen)\n- Avaluació compartida: autoavaluació (rúbriques, test autocorregibles, solucionaris ...), coavaluació (exposicions públiques ...) i heteroavaluació (observacions, entrevistes, exàmens ...)\n- Disposar d'un PAT\n- Acció tutorial compartida entre tot l'equip docent amb l'objectiu de\n- Conèixer bé els alumnes i ajudar-los en el seu autoconeixement, autoestima i autoconfiança (si puc i em comprometo, puc).\n- Detecció precoç de dificultats i el seu tractament (suports, reforços ...). Evitar repeticions de curs.\n- Buscar el màxim desenvolupament de cada alumne: potenciant els seus talents i reforçant els seus punts febles (no igualar-los en un mediocre punt mitjà)\n- Motivar els alumnes. Confiar en el seu potencial per aprendre i millorar,,, amb perseverança, controlant la seva atenció, demanant ajuda. I saber de la importància de les expectatives de pares i professors\n- Pla d'orientació personal (salut, benestar emocional, valors, conducta ...) i acadèmica, en col·laboració amb la família. Ajudar a que cada alumne perfili el seu projecte vital personal. I acompanyar-lo en el seu desenvolupament.\n- Comptar amb el suport d'un orientador o assessor psicopedagògic\n- Són el centre de l'acció formativa. Se'ls prepara per tal que es vagin desenvolupant i coneixent el món, alhora que van perfilant el seu projecte personal vital (que dóna sentit al que aprèn).\n- Aprenen quan es donen 3 condicions: poder aprendre (tenir clars els objectius, capacitat, informació), saber aprendre (tècniques, experiència) i voler fer-ho (només l'alumne pot decidir aprendre, ha de tenir motius)\n- Creen, organitzen i fan servir dues memòries (interna i externa / auxiliar + PLE) mitjançant la connexió als sabers previs dels nous coneixements que consideren rellevants per al seu projecte personal i considerant la seva possible utilitat (per la comprensió del món, la seva aplicació ... )\n- Porten un portafoli (paper o digital) amb una selecció dels seus treballs.\n- Col·laboren democràticament en l'elaboració de normes i resolució de conflictes (consells, jutges ...)\n- Estudien amb creixent autonomia (per ajustar automàticament l'aprenentatge) de forma individual i en grup cooperatiu (buscar informació, resoldre tasques, autoavaluar-se, reflexionar i fer metacognició ...)\n- Ajuden als seus companys en els seus aprenentatges (aprenentatge servei a l'aula)\nRECURSOS - INSTRUMENTS TIC I INFRAESTRUCTURES (amb què, on…)\n- Utilitzar múltiples i variats recursos (llibres, jocs, material experimental, material digital, exposicions de professors i alumnes ...) i considerar periòdicament la seva actualització.\n- Exposar al web o a les parets de classe alguns treballs dels alumnes.\n- Aprofitar múltiples espais d'aprenentatge / treball i obertura a l'entorn (aprenentatge ubic): a classe i la resta de l'escola, a casa, en els entorns físic (museus, visites, intercanvis amb altres països ...), mediàtic i virtual (webs , apps, MOOCs ...) ..\n- Ús intensiu dels recursos TIC (en general, per al tractament de la diversitat ...) diferenciant els imprescindibles i els opcionals. Entre els imprescindibles:\n- Bon ample de banda\n- Les aules tenen sistema de PD i s'usa\n- Hi ha una plataforma educativa, i s'usa\n- Hi ha DD de suport a les aules i / o aules 1x1 i s'usen (quan convé els alumnes fan servir Smartphone per fer algunes activitats)\n- S'usen llibres digitals i continguts digitals.\n- Hi ha una plataforma de gestió del centre.\n- El centre té un portal web, i també hi ha webs d'aula, webs o repositoris docents ...\n- Hi ha un coordinador TIC\n- Hi ha un pla de manteniment de les TIC (amb tècnic TIC o externalitzat).\n- Hi ha normativa d'ús dels recursos TIC i protocols d'actuació en cas de situacions problemàtiques (robatoris, ciberassetjament ...)\n- Hi ha un pla per a la progressiva adquisició i integració dels recursos TIC.\n- Elements de robòtica, programació i impressió 3D.\n- Els professors es mouen pel centre amb el seu DD.\n- El DD dels alumnes no s'usa només com a llibre de text, també per buscar informació, fer treballs (de vegades amb documents compartits), comunicar-se ...\n- Hi ha aules d'informàtica i seminaris (o espais de recursos tipus biblioteca) amb ordinadors on es realitzen algunes activitats.\n- Hi ha espais polivalents espais aula / seminari modulables (envans mòbils ...) i les aules tenen mobiliari mòbil.\nHi ha laboratoris, aules de tecnologia, gimnàs i pistes esportives ...\n- Flexibilitat en horaris, grups i espais de treball (incloent quan convé desdoblament de classes, co-docència i professors de suport ...)\nCOMUNITAT / CONTEX físic (centre, barri, ciutat), ciberespai i món mediàtic\n- Fer que participi en els processos d'aprenentatge; també és una comunitat d'aprenentatge, ofereix exemples / pautes de conducta i és font de molts aprenentatges informals\n- Dóna exemple i és el referent més sòlid dels estudiants.\n- Comunicació amb les famílies per crear un clima de transparència i confiança\n- Tradicional, correu electrònic, WhatsApp i altres xarxes ...\n- Tutories amb pares (inicial, final i quan convingui)\n- Reunions amb pares que convoquen els professors\n- Col·laboració bidireccional escola-família perquè l'educació sigui una tasca conjunta.\n- Realitzen un seguiment de les activitats i progressos i problemes dels seus fills\n- Els pares van a les reunions, aporten informació i segueixen les orientacions rebudes\n- Quan convé participen en classes (oficis, grups interactius ...)\n- Hi ha comissions mixtes de pares i professors (de vegades amb alumnes) per organitzar activitats o solucionar conflictes.\n- Col·laboracions institucionals: en el Consell escolar, hi ha pares vocals de la classe ...\n- Col·laboren amb l'AMPA\n- Es procura mantenir el potencial educatiu de l'escola també a casa.\n- L'AMPA fa activitats extraescolars, reunions amb pares i amb la direcció ...\n- Promoure una Escola de Pares\nEL CENTRE / ESTRUCTURA ORGANITZATIVA\n- Tot el centre constitueix una comunitat d'aprenentatge (té una cultura, unes normes, dóna un exemple ...). Passa de ser centre d'ensenyament a centre d'aprenentatge. És un agent de canvi social on tots han d'aprendre.\n- Disposar d'una autonomia suficient per adaptar-se al context (això implica responsabilitat)\n- Disposar d'un pla d'innovació de centre (elaborat a partir d'una anàlisi de la situació inicial on s'identifiquen problemàtiques i millores a realitzar) on s'estableixen prioritats (per evitar dispersió) i cada any es fa una avaluació estratègica (que dóna lloc a ajustos)\n- Hi ha un coordinador d'innovació.\n- Implicar el PND perquè comprengui l'activitat formativa que es realitza i els objectius del centre.\nVEURE: COM INNOVAR EN ELS CENTRES DOCENTS\nPROFESSORAT: UN EQUIP\n- Competent (didàctica, TIC ...). S'atén al seu desenvolupament professional.\n- Hi ha un pla de formació / aplicació / reflexió contínua (p.e. 20 h./año de formació "in situ") que considera les necessitats i peticions dels professors.\n- Hi ha un pla d'acollida per als nous professors.\n- Oferir un suport "just in time" quan un professor ho necessita.\n- Fomentar la formació entre iguals entre els professors al centre: professors de referència, compartir recursos i bones experiències ...\n- Informar els professors de jornades, cursos, revistes, xarxes docents ...\n- Promoure contactes amb altres professors i centres: col·laborar en projectes d'investigació amb altres centres i universitats, participar en xarxes docents, assistir a jornades, escriure articles, fer visites a centres (per veure bons exemples) ...\n- Rol mediador (prepara situacions d'aprenentatge) i assessor més que transmissor / avaluador d'informació.\n- Planificador: fixa objectius i selecciona activitats i recursos\n- Crea entorns d'aprenentatge ordenats (hi ha normes / control) estimulants i "segurs" en un ambient d'afecte i suport mutu.\n- Motiva, desperta curiositat, interès ... Utilitza motivacions intrínseques (desig de saber, créixer l'alumne) i extrínseques.\n- Gestiona i personalitza / diferencia les seqüències didàctiques d'activitats\n- Orienta / assessora\n- Investiga i reflexiona sobre la seva pràctica procurant innovar per millorar els aprenentatges.\n- Col·labora en tasques de gestió del centre: tràmits administratius, control d'assistències ...), assumpció de comissions ...\n- Treballa en equip: planifica coordinadament el PCC. Hi ha reunions periòdiques de coordinació i tutoria compartida.\nVEURE: COMPETÈNCIES DOCENTS\nDIRECCIÓ / EQUIP DIRECTIU\n- Lideratge eficaç i integrador: transmet il·lusió / entusiasme, capta / potencia el talent i reconeix el treball de tots i cadascun dels professors, delega i confia en els altres, escolta i s'adapta / consensua, tendeix ponts, proporciona suports i mitjans , confiança i seguretat.\n- Impulsa la innovació i l'estimula (sense imposar-la) amb compromís i cooperació, bona gestió, perseverança davant les dificultats i assoliment de millores.\n- Separació de la Direcció Pedagògica i la Direcció Administrativa\n- Proporcionar normes i suports evitant una excessiva burocatització.\n- Donar autonomia i realitzar un seguiment (visitar centres, donar suport, avaluar ...)\nSi vols rebre més orientacions i obtenir suports gratuïts per a que el teu centre "es posi l dia", participa en el PROJECTE CENTRES INNOVADORS del grup DIM-EDU\nAQUÍ tens tota la informació del què estem fent,\ndel què t'oferim (orientació, jornades, formació)\ni del què has de fer per a que el teu centre s'integri al PROJECTE\nPublicat per Pere Marquès a 6:55


La 2 estrena el documental sobre Jacques Léonard, el fotògraf de la Barcelona gitana dels 50 i 60\n‘Jacques Léonard, el payo Chac’ retrata la vida del parisenc de la mà dels seus fills i del propi testimoni escrit i fotogràfic de l’artista\n07/02/2017 – CLARA LÓPEZ || La 2 va estrenar ahir ‘Jacques Léonard, el payo Chac’, un documental de Yago Léonard que recull la relació del fotògraf amb la comunitat gitana de Barcelona. Aquest ho fa a partir de l’arxiu fotogràfic que van guardar en caixes durant una dècada els fills de Léonard, Santiago i Àlex. El film, en el que se superposen la veu del francès i els testimonis dels més propers, descobreix la figura d’un artista que va trobar a Barcelona la seva raó de ser.\nJacques Leónard (París 1909 – l’Escala 1995), burgès i fill de mare paia i pare gitano, va ser un artista minuciós, reservat, polifacètic i nòmada. El qui va arribar a Barcelona com a restaurador de mobles, ja havia treballat en la indústria cinematogràfica a França, acumulant viatges i experiència a diferents punts de l’hemisferi. Finalment, va ser Rosario Amaya, gitana i model de pintors, qui va fer que el francès s’instal·lés permanentment a Barcelona, on havia començat a treballar de reporter gràfic de publicacions com La Vanguardia. Les visites a les barraques arran del seu singular matrimoni van ser constants; i Léonard, que sempre havia tingut una tirada cap a la gitanitat va retratar un món que ja havia fet seu.\nUna de les fotografies realitzades per Léonard. /Barcelona Visió\n‘Jacques Léonard, el payo Chac’ apropa a l’espectador a la vida d’un personatge desconegut que va quedar-se al marge dels més populars fotoperiodistes per elaborar un treball que s’enfrontava a la censura de l’època. Un fotògraf que mai es va preocupar per vendre’s, i que es va tancar en sí mateix per a dedicar-se plenament a unes memòries que mai van arribar a ser publicades. Amb el documental, el seu propi testimoni escrit i fotogràfic surt a la llum.\n‘El fotògraf dels gitanos’ va realitzar una immersió cultural en les barraques de Montjuïc dels anys 50 i 60 que va conferir un valor especial a la seva obra. Avui el llegat artístic de Jacques Léonard, a l’exposició ‘Barcelona Gitana’, es pot visitar al Museu Palau Solterra de Torroella de Montgrí. Una obra que va arribar a mans de Jordi Calafell de l’Arxiu Fotogràfic de Barcelona i que actualment conforma el retrat més aproximat a la cultura gitana de meitats del segle XX.\nPublicat el 7 febrer, 2017 11 febrer, 2017 per lenquadratPosted in Arxiu Fotogràfic de Barcelona, Barcelona Gitana, Cultural, DocumentalDeixa un comentari


Politica de Cookies - Meeting Point - Academia d'anglés cerdanyola\nLes cookies, en funció de la seva permanència, poden dividir-se en cookies de sessió o permanents. Les primeres expiren quan l’usuari tanca el navegador. Les segones expiren en funció quan es compleixi l’objectiu per al qual serveixen (per exemple, perquè l’usuari es mantingui identificat a les pàgines de www.meetingpcerdanyola.com) o bé quan s’esborren manualment.\nCookies de Analítiques: Cada vegada que un usuari visita una pàgina, una eina d’un proveïdor extern (en el nostre cas Google Analytics) genera una cookie analítica en l’ordinador de l’usuari. Aquesta cookie que només es genera en la visita, servirà en properes visites a les pàgines de www.meetingpcerdanyola.com per identificar de forma anònima al visitant. Els objectius principals que es persegueixen són:\nImportant: Llevat que l’usuari decideixi registrar-se al web de www.meetingpcerdanyola.com, la “cookie” mai anirà associada a cap dada de caràcter personal que pugui identificar-lo. Aquestes cookies només seran utilitzades amb propòsits estadístics que ajudin a l’optimització de l’experiència dels usuaris en el lloc.\nEl web www.meetingpcerdanyola.com utilitza galetes per personalitzar i facilitar al màxim la navegació de l’usuari. Les galetes s’associen únicament a un usuari anònim i el seu ordinador i no proporcionen referències que permetin deduir dades personals de l’usuari. L’usuari podrà configurar el seu navegador perquè notifiqui i rebutgi la instal·lació de les cookies enviades per la web de www.meetingpcerdanyola.com, sense que això perjudiqui la possibilitat de l’usuari d’accedir als continguts. No obstant això, et fem notar que, en tot cas, la qualitat de funcionament de la pàgina web pot disminuir.\nAixí mateix, el web de www.meetingpcerdanyola.com podrà saber totes les pàgines visites pels usuaris, de manera que podrà facilitar o oferir informació adequada als gustos i preferències de cada usuari.\nEl web de www.meetingpcerdanyola.com ofereixen orientació a l’usuari sobre els passos per accedir al menú de configuració de les cookies i, si escau, de la navegació privada a cadascun dels navegadors principals:\nEl web de www.meetingpcerdanyola.com pot modificar aquesta Política de Cookies en funció d’exigències legislatives, reglamentàries, o amb la finalitat d’adaptar aquesta política a les instruccions dictades per l’Agència Espanyola de Protecció de Dades, per això s’aconsella als usuaris que la visitin periòdicament.